Document ID: 32011R0159

KOMISIJAS REGULA (ES) Nr. 159/2011
(2011. gada 21. februāris)
par nosaukuma ierakstīšanu Garantēto tradicionālo īpatnību reģistrā (Spišské párky (GTĪ))
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Padomes 2006. gada 20. marta Regulu (EK) Nr. 509/2006 par lauksaimniecības produktiem un pārtikas produktiem kā garantētām tradicionālām īpatnībām (1) un jo īpaši tās 9. panta 4. punkta pirmo daļu,
tā kā:
(1)
Atbilstoši Regulas (EK) Nr. 509/2006 8. panta 2. punkta pirmajai daļai un piemērojot minētās regulas 19. panta 3. punktu, Čehijas un Slovākijas iesniegtais pieteikums reģistrēt nosaukumu “Spišské párky” ir publicēts Eiropas Savienības Oficiālajā Vēstnesī (2).
(2)
Komisijai nav iesniegts neviens paziņojums par iebildumiem saskaņā ar Regulas (EK) Nr. 509/2006 9. pantu, tāpēc šis nosaukums ir jāieraksta reģistrā.
(3)
Pieteikumā prasīta arī Regulas (EK) Nr. 509/2006 13. panta 2. punktā paredzētā aizsardzība. Nosaukumam “Spišské párky” ir jāpiešķir šāda aizsardzība, ja vien nav saņemti iebildumi un ja nav ticis pierādīts, ka nosaukums likumīgā, atzītā un ekonomiski nozīmīgā veidā būtu izmantots līdzīgiem lauksaimniecības produktiem vai pārtikas produktiem,
IR PIEŅĒMUSI ŠO REGULU.
1. pants
Šīs regulas pielikumā minēto nosaukumu ieraksta reģistrā.
Piemēro Regulas (EK) Nr. 509/2006 13. panta 2. punktā paredzēto aizsardzību.
2. pants
Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2011. gada 21. februārī

Labels: 17
7
3
6
18